Murray on vajadusel valmis Austraalia lahtised pooleli jätma | Tennis | ERR
Murray on vajadusel valmis Austraalia lahtised pooleli jätma ({{contentCtrl.commentsTotal}})
{{1450349080000 | amCalendar}}
Meeste tennise maailma edetabelis teisel real paiknev šotlane Andy Murray on enda sõnul valmis selleks, et peab aasta esimese suure slämmi turniiri ehk Austraalia lahtised meistrivõistlused pooleli jätma.
Nimelt ootab Murray abikaasa Kim nende esiklast, kes peaks sündima veebruari keskel, aga kui sünnitus peaks varem algama, jätaks Murray turniiri pooleli, vahendab tennis.com. „Läheksin koju, muidugi,” sõnas Murray. „Tahan alguses võimalikult palju olemas olla ja aidata nii palju kui saan.”
Austraalia lahtised mängitakse 18.-31. jaanuarini, varasemalt on Murray seal neljal korral finaali jõudnud, viimati tänavu.
Murray sõnul plaanib ta terve veebruari vabaks võtta ning naaseb uuesti võistlustulle märtsis, kui tiitlikaitsja Suurbritannia võõrustab Davise karikasarja matšis Jaapanit.
Ühtlasi teatas Murray, et treenib taas tänavu augustis esiklapse Aaroni sünnitanud prantslanna Amelie Mauresmo käe all ning tema treeneritetiimist lahkus Mauresmo’d asendanud rootslane Jonas Björkman.